Шул уҡ Әбү Һөрәйрә уның йыназа намаҙын уҡып бөткәс: «Эй, Аллаһ! Һин уның Раббыһы, уны һин үҙең яралтып бар иттең, Һин уға Ислам диненә йүнәлеш бирҙең, йәнен дә Үҙең алдың. Шуға ла тормошта уның ниндәй ғәмәлдәрҙе йәшереп, ниндәйҙәрен асыҡтан-асыҡ эшләп йөрөгәндәрен дә Һин Үҙең генә беләһең, беҙ Һиңә уның өсөн шәфәғәтсе булайыҡ, тигән үтенес менән игелектәр юллап килдек, уның гонаһтарын ярлыҡай күр!» — тип доға ҡылыуын ҡәләм менән теркәп ҡалдырған.